2020. gada 10. novembrī Noteikumi Nr. 668

Rīgā (prot. Nr. 70 9. §)

**Grozījumi Ministru kabineta 2002. gada 3. septembra noteikumos Nr. 401 "Ārvalstu komersantu un organizāciju pārstāvniecību un pārstāvju reģistrācijas kārtība"**

Izdoti saskaņā ar

likuma "Par Latvijas Republikas

Uzņēmumu reģistru"

2.8panta pirmo daļu

Izdarīt Ministru kabineta 2002. gada 3. septembra noteikumos Nr. 401 "Ārvalstu komersantu un organizāciju pārstāvniecību un pārstāvju reģistrācijas kārtība" (Latvijas Vēstnesis, 2002, 127. nr.; 2004, 81. nr.; 2014, 92. nr.) šādus grozījumus:

1. Aizstāt 2. punktā vārdu "(ierakstu)" ar vārdiem "(ierakstu un dokumentu)".

2. Izteikt 5.5. apakšpunktu šādā redakcijā:

"5.5. ārvalsts komersanta vai organizācijas pārstāvja vārds, uzvārds un personas kods (ja personai nav Latvijas Republikā piešķirta personas koda, – dzimšanas datums, personu apliecinoša dokumenta numurs un izdošanas datums, valsts un institūcija, kas dokumentu izdevusi). Minētās ziņas norāda par katru pārstāvi;".

3. Svītrot 5.11. apakšpunktu.

4. Aizstāt 6. punkta ievaddaļā skaitli un vārdu "(1. pielikums)" ar vārdiem un skaitļiem "norādot šo noteikumu 5.2., 5.3., 5.4., 5.5., 5.6. un 5.7. apakšpunktā minētās ziņas (ja ārvalsts komersanta vai organizācijas pārstāvim saskaņā ar Iedzīvotāju reģistra ziņām nav deklarētās vai reģistrētās dzīvesvietas vai norādītās adreses ārvalstī, persona pieteikumā norāda adresi, kurā tā ir sasniedzama)".

5. Papildināt 6.1. apakšpunktu aiz vārda "dokumentu" ar vārdiem "(vai tā notariāli apliecinātu kopiju)".

6. Aizstāt 6.2. apakšpunktā vārdus "dokumentu, kurā" ar vārdiem "dokumentu vai dokumentus, kuros".

7. Papildināt 6.3. apakšpunktu aiz vārdiem "pielīdzināmu dokumentu" ar vārdiem "vai attiecīgā dokumenta notariāli apliecinātu kopiju".

8. Svītrot 7., 8., 12.1 un 13. punktu.

9. Papildināt 15.1. apakšpunktu aiz vārdiem "iesniegti visi" ar vārdiem "likumos un".

10. Svītrot 16. punktu.

11. Izteikt IV nodaļas nosaukumu šādā redakcijā:

"**IV. Grozījumu izdarīšana pārstāvniecību reģistrā**".

12. Izteikt 18. punktu šādā redakcijā:

"18. Lai izdarītu grozījumus pārstāvniecību reģistrā, ārvalsts komersanta vai organizācijas pārstāvis mēneša laikā pēc notikušajām izmaiņām iesniedz Uzņēmumu reģistrā pieteikumu, norādot informāciju, kurā nepieciešams izdarīt grozījumus. Pieteikumam pievieno izmaiņas apliecinošus dokumentus."

13. Svītrot 21. punktu.

14. Aizstāt 23., 24. un 25. punktā vārdus un skaitli "pieteikumu (3. pielikums) un" ar vārdiem "pieteikumu, norādot pārstāvniecības darbības izbeigšanas pamatu, un".

15. Izteikt 28. punktu šādā redakcijā:

"28. Izdarot ierakstu par pārstāvniecības darbības izbeigšanu, Uzņēmumu reģistra valsts notārs izslēdz pārstāvniecību no pārstāvniecību reģistra. Pārstāvniecības darbība uzskatāma par izbeigtu ar dienu, kad stājies spēkā Uzņēmumu reģistra valsts notāra lēmums par ieraksta izdarīšanu pārstāvniecību reģistrā."

16. Papildināt noteikumus ar 36.1punktu šādā redakcijā:

"36.1 Pēc dienas, kad stājies spēkā grozījums, kas paredz svītrot šo noteikumu 5.11. apakšpunktu, bet ne vēlāk kā līdz 2021. gada 1. martam Uzņēmumu reģistrs, nepieņemot atsevišķu lēmumu, pārstāvniecību reģistrā izdara ierakstu par tādu ziņu izslēgšanu no pārstāvniecību reģistra, kuras satur informāciju par pieteikuma iesniedzēja vārdu, uzvārdu un personas kodu (ja personai nav personas koda, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi)."

17. Svītrot 1., 2. un 3. pielikumu.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns